Kolbrún Hrafnkelsdóttir er forstjóri Florealis , en sjá má mynd af Ólöfu Þorkellsdóttur , nýs framkvæmdastjóra sölu - og markaðsviðs félagsins hér að neðan . Vegna aukinna umsvifa lyfjafyrirtækisins Florealis á erlendum mörkuðum hefur Ólöf Þórhallsdóttir verið ráðin til félagsins sem framkvæmdastjóri sölu – og markaðssviðs . Ólöf er lyfjafræðingur , stundar MBA nám við Háskólann í Reykjavík og er í stjórn lyfjafyrirtækisins Coripharma Holding ehf . Ólöf mun leiða markaðssókn fyrirtækisins bæði innanlands og erlendis , en hún er sögð í fréttatilkynningu hafa yfirgripsmikla þekkingu á markaðssetningu lyfja á Íslandi og öðrum Norðurlöndum enda starfað á þeim vettvangi síðastliðin 18 ár . Ólöf var búsett í Svíþjóð í þar sem hún gegndi m.a. stöðu framkvæmdastjóra Actavis fyrir Norður-Evrópu og var landsstjóri Teva fyrir Danmörku , Noreg og Ísland . Með þekkingu á norræna markaðnum Kolbrún Hrafnkelsdóttir , forstjóri Florealis segir það mikinn feng fyrir félagið að fá Ólöfu . „ Stjórnendateymið í Florealis er mjög öflugt og með þessari ráðningu bætist við dýpri þekking á markaðssetningu og uppbyggingu dreifileiða á norrænum markaði , “ segir Kolbrún . „ Við stefnum á hraðan vöxt og sókn á nýja markaði með auknu framboði af jurtalyfjum sem byggja á vísindalegum grunni . Sterk tengls Ólafar og reynsla hennar á lyfjamarkaðnum á Norðurlöndum mun gera Florealis kleift að ná fótfestu þar . “ Ólöf sjálf segir lækningavörur Florealis vera af miklum gæðum og geta bætt heilsu fjölda fólks . „ Það er því mjög spennandi að taka við starfinu og leiða inngöngu Florealis á Norrænan markað , ” segir Ólöf . „ Ég hef verið með rekstrarlega ábyrgð í mörg ár og nýt þess að leita lausna og leiða teymi , sérstaklega í uppbyggingarfasa . “ Florealis er íslenskt lyfjafyrirtæki sem þróar og markaðssetur jurtalyf og lækningavörur . Vörur fyrirtækisins eru á markaði á Íslandi og í Svíþjóð og verða fáanlegar á öðrum mörkuðum á næstu árum . Höfuðstöðvar Florealis eru í Reykjavík og útibú er starfrækt í Svíþjóð .